Diari Oficial de la Generalitat Valenciana


Sumari del DOGV 9837, del 26-04-2024 (2024/3601)

Extracte de la Resolució del 22 d'abril de 2024, director de l'Agència Valenciana de Foment i Garantia Agrària, per la qual es convoquen les ajudes d'intervenció en el sector apícola per a l'exercici 2024 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9837

Data del DOGV
:   26-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3601


Data del document
:   22-04-2024

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària

Extracte de la Resolució del 22 d'abril de 2024, director de l'Agència Valenciana de Foment i Garantia Agrària, per la qual es convoquen les ajudes d'intervenció en el sector apícola per a l'exercici 2024 a la Comunitat Valenciana. [2024/3601]  
BDNS(Identif.):756272  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/756272)  
  
Primer. Objecte  
Convocar per a l'exercici 2024 les ajudes regulades en l'Orde 8/2023, de 20 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores de les ajudes d'intervenció en el sector apícola de la Comunitat Valenciana.  
  
Segon. Beneficiaris  
Podran sol·licitar estes ajudes:  
a) Les persones físiques o jurídiques, o ens sense personalitat jurídica, titulars d'explotacions apícoles, incloses aquelles que siguen integrants d'explotacions de titularitat compartida recollides en la Llei 35/2011, de 4 d'octubre, sobre titularitat compartida de les explotacions agràries.  
b) Les agrupacions d'apicultors/res, en la mesura que els seus socis o associats beneficiaris de les ajudes establides en l'orde complisquen els requisits establits per a les persones referides en la lletra a) anterior.  
  
  
Tercer. Bases reguladores  
Les bases s'arrepleguen en l'Orde 8/2023, de 20 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores de les ajudes d'intervenció en el sector apícola de la Comunitat Valenciana.  
  
Quart. Termini de presentació de les sol·licituds  
El termini de presentació de les sol·licituds és de vint dies hàbils a comptar de l'endemà de la publicació del present extracte de la resolució.  
  
Quint. Import  
El finançament de les ajudes es farà amb càrrec a fons europeu FEAGA (50 %), a fons estatals (25 %) i a la Generalitat Valenciana (25 %).  
Les intervencions 2.2.2, 2.3.1, 2.4, 2.5, 3.2 i 3.3 de l'annex I es faran a càrrec de la línia pressupostària S1362 (capítol VII) de l'AVFGA per un import de 562.319,24 euros. La resta de les intervencions detallades en annex I es realitzaran amb càrrec a la línia pressupostària S1361 (capítol IV) de l'AVFGA 1.303.200 euros.   
  
Sext. Altres dades  
1. Les sol·licituds i la documentació que les acompanya es presentaran preferentment de forma telemàtica a través de la seu electrònica de la Generalitat en l'adreça d'internet sede.gva.es/va/proc24826. També es podran presentar en els registres dels òrgans administratius als quals es dirigisquen i en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc24826.   
  
2. Les persones obligades a relacionar-se amb la Generalitat a través de mitjans electrònics, en els termes de l'article 14.2 de la Llei 39/2015, d'1 d'octubre, del procediment administratiu comú, així com les persones sol·licitants que, no estant obligades a fer-ho, opten per esta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc24826  
3. La documentació que s'ha d'aportar és la prevista en l'Orde 8/2023, de 20 d'abril, de les bases reguladores i en la present convocatòria.  
  
València, 22 d'abril de 2024. El director de l'Agència Valenciana de Foment i Garantia Agrària: Javier Bartolomé López.